# אריק קרטמן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אריק קרטמן רוכב על תלת אופן

אריק תיאודור קרטמן הינו אחת מהדמויות המצויירות המרכזיות בסדרה ההנפשה האמריקאית סאות' פארק, סדרה העוסקת בחייהם של ארבע ילדים בני תשע הגרים בעיירה קטנה בהרי מדינת קולורדו. ככל הנראה קרטמן הוא הדמות המורכבת והרב-מימדית ביותר מבין ארבעת הבנים וככזה גם הפופולרית ביותר בקרב קהל צופיה. מזוהה לרוב כטיפוס מפונק, אגואיסט ספק נרקיסיסט, פחדן, וגזען אשר בז גם לבודדים הסובלים את התנהגותו החריגה. קרטמן גם מפגין לעיתים מכלול של התנהגויות לא אופייניות לבני גילו - חוסר זהות מגדרית, מאניה דיפרסיה, הפרעת אישיות אנטיסוציאלית וחמדנות אשר אינה יודעת גבולות. בניגוד לחבריו המכונים בשמם הפרטי, קרטמן מכונה בשם משפחתו.

לדברי יוצרי הסדרה, טריי פארקר ומאט סטון, כשיצרו את "סאות' פארק" הצטערו על כך ש"כיום, אין זה אפשרי ליצור דמויות בשר ודם בסגנון ארצ'י בנקר עבור תכניות טלוויזיה", ויצאו מתוך הנחה שהדבר יתאפשר בדמויות מצוירות - וכך נוצר הבסיס לדמותו של קרטמן. קרטמן מדובב על ידי טריי פארקר.

## [עריכה] דמותו של קרטמן

אריק קרטמן ללא הכובע

קרטמן הוא ילד כבן 9, לבוש תמיד בכובע צמר תכול-צהוב, מעיל אדום, כפפות צהובות ומכנסיים חומים. צבע שיערו חום (אם כי לעיתים הוא שחור). קרטמן מתואר כשמן יותר מיתר דמויות הילדים; בעל סנטר כפול, ידיים ורגליים שמנמנות. גופו השמן משמש כמושא לעג בפי חבריו אשר אינם מהססים לכנותו בשמות גנאי כגון "חתיכת-שמן" (Fat Ass) וחוזרים על סלידתם ממנו הוא מצידו אינו נשאר חייב ומקלל אותם בכל הזדמנות. נראה כי קרטמן נמצא בהכחשה לגבי משקלו באומרו שהוא "אינו שמן אלא בעל עצמות גדולות". למרות גודלו החריג, קרטמן חלש פיזית מילדים אחרים ובדרך כלל בעימותים הפיזים עם חבריו הוא יוצא כשידו על התחתונה. כך לדוגמא בפרק "חג המולד בקנדה" קרטמן מתגרה בקייל לאורך כל הפרק ומזמינו תכופות לקרב. בסופו של הפרק השניים מתעמתים, קייל סוטר לו קלות וקרטמן פורץ בבכי.

גם תחביביו ויכולותיו של קרטמן הם חריגים בין חבריו: הוא חובב רוק מתקדם, בעל יכולת נאום ושכנוע גבוהה ביותר, בנוסף לאנגלית הוא מדבר גרמנית וספרדית באופן שוטף, בעל יכולות תפעול נשק חם, מטוסים קלים. אך מעל הכל קרטמן הוא בעל יכולת נדירה להברחת חפצים שונים בפי הטבעת: מזהב ותכשיטים, צלחות לווין ועד מתקנים שלמים מדיסנילנד.

בתור האנטי-גיבור השמנמן שבחבורה, קרטמן מעולם לא אמור היה להיחשב כגיבור הסדרה, ובתחילתה תואר כילד חצוף, גס רוח, שובב ובעל אינטלגנציה בינונית ומטה, ובעל מאפיינים רבים המקבילים לדמותו של שמות מצויירת אחרת - בארט סימפסון. עם התקדמות הסדרה קרטמן נעשה פופולרי יותר ויותר בקרב קהל צופיה ובד ובד עם עליה זו חל שינו בדמותו: היוצרים הפכו אותו לערמומי ונועז יותר בתוכניותיו הזדוניות, הפרעותיו הנפשיות הוקצנו למימדים לא מציאותיים ובעיותיו המשפחתיות הפכו גלויות יותר לצופים.

התנהגותו השערוריתית כוללת בין השאר הטחת עלבונות ב"חבריו" סטן, קייל, קני ובאטרס. בצדדיה היותר קיצוניים ניתן למנות בזיזת תאי גזע, ניצול פרשיית הקריקטורות של מוחמד על מנת לבטל סדרת טלוויזיה שנואה והאכלת אחד מיריביו בתבשיל צ'ילי אותו הכין מהוריו לאחר שרצח אותם. לפיכך, אף שהוא נוהג

למעשה, בשלב מתקדם בסדרה, כמעיין מחווה לדמותו הראשונית, נפגשו קרטמן ובארט סימפסון והשניים התרברבו מי יותר שובב: בוד בארט ציין מעשי שובבות כמו גניבת ראש הפסל של העיירה, קרטמן הפגין את "שובבותו" בסיפורים על הרג וביזה. בארט וקרטמן הסכימו מייד שהאחרון הוא "המנצח" מביניהם.

מטרת חייו של קרטמן היא השגת סכום כסף בן עשרה מיליון דולרים. בין תכניותיו להגשים חלומו זה נמנו הקמת כנסייה ואיסוף כספי תרומות לרווחתו האישית והקמת להקת-בנים בשם "פינגרבאנג" (באנגלית - "זיון עם אצבע", קרטמן לא מבין את ההקשר המיני של השם וטוען כי שמע אותו לראשונה בטלוויזיה). בנוסף, הוא חש דחף עז להביס את סטן, קייל וקני בכל התחומים, ונוהג לקיים עמם התערבויות שונות, בין היתר מי יקים בית-עץ גדול יותר או יזכה באלבום פלטינה. באחד הפרקים קייל בירך את קרטמן לרגל ניצחונו בהתערבות והרס את תחושת הסיפוק האגואיסטי שחש קרטמן לאחר שהשפיל אותו.

באחד הפרקים זכה קרטמן במיליון דולרים, על פי צוואת סבתו. בכסף השתמש כדי לקנות פארק שעשועים, שרק הוא היה זכאי להיכנס אליו ("אני לא סובל את התורים..."). גורלו של המיזם, כיתר תכניותיו של קרטמן, מובן מאליו.

הסיבות להתנהגותו של קרטמן מגוונות ולעיתים סותרות. מצד אחד, ייתכן כי שורש הלכותיו הרעות הוא גנטי, שכן שאר בני משפחתו ההמורחבת ניחנים במזג רע זהה. עם זאת, ייתכן שלחיי המשפחה שלו יש יד בדבר; בדיחה חוזרת ונשנית לאורך פרקי הסדרה היא שלמרות טוב ליבה ומזגה הנעים של אמו, היא למעשה מלכת פורנו הרמפרודיטית המרבה להופיע בסרטי פורנו גרמניים המשלבים מין וצואה. בנוסף, כפיצוי על בדידותה, גברת קרטמן מפנקת את בנה היחיד באופן חריג, רואה בו חבר ולא בן וקרטמן משיג בדרך כלל את כל מבוקשו באמצעות יבבות גרידא.

### [עריכה] זהות מגדרית ובעיות נפשיות

קרטמן, לאחר שספג זעזוע מוח, לבוש ומתנהג כזונה ויאטנמית

רמיזות שונות הצביעו על כך שקרטמן סובל מבעיות התנהגותיות ורגשיות חמורות, ואף נתון במשבר סביב זהותו המגדרית; ביטויים להתנהגותו הכפייתית כוללים שירת השיר "Come Sail Away" של להקת סטיקס (Styx); שינון תת-הכרתי של השורה "...They mostly come at night" ("הם לרוב באים בלילה...") מהסרט "חייזרים"; קיום מסיבות תה עם בובות צמר (כולל שחזור קטעים מהסרט "שתיקת הכבשים" באמצעותן) או העמדת פני זונה ויאטנמית. באטרס אף צילם את קרטמן מעמיד פנים שהוא בריטני ספירס, ברוקדו מול בובת קרטון של ג'סטין טימברלייק. במהלך העונה הרביעית, הצטרף קרטמן ל"אגודה הצפון אמריקנית לאהבת גברים-ילדים" (North American Man-Boy Love Association, או NAMBLA, אגודה אמריקאית אמיתית התומכת בלגליזציה של פדופיליה) ונעשה ילד-השעשועים שלהם, לפני שהוצל בסופו של דבר על ידי "כפיליו הצפון אמריקניים של מרלון ברנדו" (North American Marlon Brando Look Alikes, או, גם הפעם, NAMBLA). בפרק נוסף, קרטמן צייר על ידו את דמותה של ג'ניפר לופז והחל לחקות את הכוכבת ברמת שיכנוע כה גבוהה, עד שנדמה היה שדמות היד הזו מפתחת אישיות עצמאית. בהמשך דמות היד החלה מפתחת קריירת שירה ואף רומן לוהט עם השחקן בן אפלק. רומן, אשר במהלכו קרטמן, באמצעות דמות היד, העניק לאפלק עינוג מיני לא-מודע. בפרק אחר, קרטמן מנסה להשיג 5 ליטר זרע לאחת מתוכניותיו הזדוניות ומוצא "מישהו פראייר מהרחוב שהסכים לתת לי זרע בחינם וכל מה שהייתי צריך לעשות הוא למצוץ אותו מהצינור שלו!".

### [עריכה] אנטישמיות וגזענות

קרטמן מחזיק בהשקפת עולם גזענית ואנטישמית במיוחד. הוא מרבה להשתמש בסטריאוטיפים נגד אפרו-אמריקנים, ונראה נחוש להביא להשמדת היהודים. באחד הפרקים הוא צופה בסרט "הפסיון של ישו", ומסיק כי זוהי דרכו של מל גיבסון לשלהב את ההמונים נגד היהודים. הוא מתחפש להיטלר ומארגן מצעדים גזעניים ברחבי העיירה. יחד עם זאת, אויביו המושבעים של קרטמן לאורך הסדרה הם דווקא ההיפים, אותם הוא מתעב מסיבות שונות. נראה כי חלק ניכר מעמדותיו של קרטמן מקורן באמו.

### [עריכה] קרטמן כגיבור

עם זאת, קרטמן הציל את חבריו, את העיירה ואת העולם כולו במספר הזדמנויות. שנאתו כלפי יערות הגשם מצילה את הילדים מילידיה האלימים לכאורה של קוסטה ריקה. בסרט המלא, "סאות' פארק: גדול יותר, ארוך יותר ולא מצונזר", פיו המלוכלך של קרטמן, לצד כשל בשבב שהושתל במוחו כדי למנוע ממנו לקלל, מציל את העולם מידיהם של סדאם חוסיין והשטן. בפרק "מות היפי, מות", שנאתו כלפי ההיפים מצילה את העיירה מקיום פסטיבל מוזיקלי היפי אשר איים על קיום העיירה.

## [עריכה] משפחתו של קרטמן ודמויות הקשורות אליו

אמו של קרטמן, ליאן

### [עריכה] אמו

אמו של קרטמן, ליאן קרטמן, מגדלת את בנה לבדה כמשפחה חד הורית. למרות חזותה החביבה והנחמדה, היא בעצם שחקנית פורנו קשה ונימפומנית אשר שוכבת עם כל הבא ליד. דוגמא להשפעת התנהגותה המופקרת על בנה ניתן למצוא בפרק "פיל אי אפשר לפסנתר", בו קרטמן שומא שאחותו של סטן מרביצה לו ומגיב: "אם בחורה הייתה מרביצה לי ההייתי אומר לה: היי, בחורה! תפסיקי להלביש אותי כמו דוור ולגרום לי לרקוד בשבילך בזמן שאת מעשנת קראק ושוכבת עם אדם שאינני מכיר על המיטה של אבא שלי!".

אמו של קרטמן מפנקת את בנה ללא גבולות, והוא משיג כל אשר יחפוץ באמצעות נידנודים ובכי. נסיונותיה מעטים לחנכו מסתיימים תמיד בכישלון מוחלט.

### [עריכה] אביו?

בפרק האחרון של העונה הראשונה ביקש קרטמן לגלות את זהותו האמיתי של אביו. הוא גילה שבלילה בו אמו התעברה היא שכבה עם שף, מר גריסון, ג'ימבו, נד, השוטר ברבריידי, ג'ראלד ברופלובסקי, דוקטור מפיסטו, הצ'יף האינדיאני מים זורמים וכל קבוצת הפוטבול, הדנבר ברונקוס. התשובה לשאלה ניתנה בפרק השני של העונה השנייה - אמו של קרטמן היא אנדרוגינוס, בעלת אברי רבייה זכריים ונקביים כאחד. אימו של קרטמן היא בעצם אביו הביולוגי ושאלת זהות אימו הביולוגית נפתחה ללא מענה.

### [עריכה] חיות מחמד

לקרטמן שתי חיות מחמד: מיסטר קיטי החתולה ופלאפי החזירה. באחד הפרקים מזדווגת פלאפי עם פיל המחמד של קייל ברופלובסקי, אך היא מתעברת בסופו של דבר מזרעו של מורם של הילדים, מר גריסון. בנוסף, קרטמן נהנה להכות בעלי חיים וחיות המחמד שלו אינן נמלטות מנחת זרועו.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: סאות' פארק

- מאגר ציטוטי אריק קרטמן

סאות' פארק

יוצרים ומדובבים: טריי פארקר | מאט סטון | אייזק הייז | מרי קיי ברגמן דמויות: קייל ברופלובסקי | סטן מארש | אריק קרטמן | קני מקורמיק | באטרס סטוץ' | שף | דמויות משנה אחר: רשימת פרקים | הסרט | פרשת הסיינטולוגיה | קומדי סנטרל | Team America: World Police

מקור: http://he.wikipedia.org../../../%D7%90/%D7%A8/%D7%99/%D7%90%D7%A8%D7%99%D7%A7_%D7%A7%D7%A8%D7%98%D7%9E%D7%9F.html

קטגוריה: דמויות סאות' פארק

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Español
- Suomi
- Français
- Magyar
- Italiano
- Nederlands
- Norsk (bokmål)
- Polski
- Português
- Română
- Русский
- Svenska
- Türkçe